Diari Oficial de la Generalitat Valenciana


Sumari del DOGV 8280, del 24-04-2018 (2018/3973)

RESOLUCIÓ de 20 d'abril de 2018, del director de l'Agència Valenciana de Foment i Garantia Agrària, per la qual es convoquen, per a l'exercici 2018, les ajudes per a millorar les condicions de producció i comercialització de mel a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8280

Data del DOGV
:   24-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3973


Data del document
:   20-04-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 20 d'abril de 2018, del director de l'Agència Valenciana de Foment i Garantia Agrària, per la qual es convoquen, per a l'exercici 2018, les ajudes per a millorar les condicions de producció i comercialització de mel a la Comunitat Valenciana. [2018/3973]  
El Programa Nacional de Mesures d'Ajuda a l'Apicultura comprén el període 2017/2019. El finançament de les ajudes que es preveuen en l'Ordre 14/2017, de 5 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a millorar les condicions de producció i comercialització de mel a la Comunitat Valenciana, modificada per l'Ordre 12/2018, de 29 de març, prové en un 50 % de fons del FEAGA, en un 25 % de fons del Ministeri d'Agricultura i Pesca, Alimentació i Medi Ambient i en un 25 % de fons de la mateixa Conselleria Agricultura, Medi Ambient, Canvi Climàtic i Desenvolupament Rural.  
I en virtut de la Llei 1/2015, de 6 de febrer, d'hisenda pública, del sector públic instrumental i de subvencions, i de l'article 13.1.h del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària i del Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i s'estableix la seua organització i funcionament, ambdós en la seua redacció vigent, resolc:  
  
Primer  
Convocar, per a l'anualitat 2018, les ajudes de l'Ordre 14/2017, de 5 de maig, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a millorar les condicions de producció i comercialització de mel a la Comunitat Valenciana (DOGV 8037, 11 de maig), modificada per l'Ordre 12/2018, de 29 de març (DOGV 8268, 06.04.2018). Amb l'esmentada modificació de l'Ordre 14/2017 es dóna compliment al Reial decret 930/2017, de 27 d'octubre, pel qual es regula el règim d'ajudes a l'apicultura en el marc dels programes nacionals anuals, i es modifica el Reial decret 209/2002, de 22 de febrer, pel qual s'establixen normes d'ordenació de les explotacions apícoles (BOE 264, 31 d'octubre).  
  
Segon  
La línia pressupostària per a les actuacions contingudes en l'article 4 de l'Ordre reguladora, pel que fa als apartats 4.1.a, 4.1.b, 4.1.c, 4.2.a, 4.2.b, 4.2.c, 4.3.b, 4.4.a, i 4.4.b. serà a càrrec de la línia S0830000 (Cap. IV) de l'Agència Valenciana de Foment i Garantia Agrària (d'ara en avant, AVFGA) per un import de 900.000 ?; per a les actuacions previstes en els apartats 4.3.a i 4.4.c de l'article 4, la línia pressupostària serà la S0831000 (Cap. VII) de l'AVFGA per un import de 516.200 ?. Consta informe del Servei Econòmic Financer de l'AVFGA, que acredita l'existència de consignació pressupostària suficient per a cobrir els costos indicats per a cada capítol, però cal tindre en compte que l'import global màxim definitiu per a l'exercici 2018, per un total d'1.416.200 ?, estarà subjecte i condicionat a l'assignació definitiva de la conferència sectorial respectiva.  
  
Tercer  
D'acord amb l'article 6.6 de l'ordre reguladora, el termini màxim per a resoldre i notificar la resolució del procediment no podrà excedir de 6 mesos des de l'aprovació de la convocatòria per l'òrgan competent. Aquesta resolució esgota la via administrativa i serà notificada d'acord amb els articles 40 i 41 de la Llei 39/2015, del procediment administratiu comú de les administracions públiques. La falta de resolució en el dit termini tindrà efectes desestimatoris en els termes que preveu l'article 25 de l'esmentada Llei 39/2015, d'1 d'octubre, així com en l'article 55 de la Llei 9/2001, de 27 de desembre, de mesures fiscals, de gestió administrativa i financera i d'organització de la Generalitat Valenciana.  
  
  
Quart  
1. El termini de presentació de sol·licituds serà de 20 dies naturals a partir de l'endemà de la data de publicació d'aquesta resolució. Les sol·licituds utilitzaran el model normalitzat, segons procediment indicat en l'article 5.2 de l'Ordre 14/2017, que també podrà descarregar-se des de la seu electrònica de la Generalitat en l'URL: http://www.gva.es/es/inicio/procedimientos'id\_proc=1209.  
  
2. Els sol·licitants podran acollir-se a la totalitat de les mesures indicades en l'article 4 de l'Ordre 14/2017 de 5 de maig, modificada per l'Ordre 12/2018, de 29 de març, amb els requisits i límits indicats en l'esmentada Ordre.  
3. Les sol·licituds i la documentació que les acompanya, tal com estableix l'article 5.4 de l'Ordre 14/2017, de 5 de maig, modificada per l'Ordre 12/2018, de 29 de març, es presentaran preferentment en els registres dels òrgans administratius a què es dirigisquen, i es podran presentar també en qualsevol dels registres previstos en la legislació reguladora del procediment administratiu comú.  
4. El total de sol·licituds registrades que complisquen els requisits mínims establits en l'esmentada Ordre 14/2017, de 5 de maig, modificada per l'Ordre 12/2018, de 29 de març, seran ordenats i valorats d'acord amb el seu article 7.  
  
Cinqué  
1. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que no estant obligats a això opten per aquesta via, presentaran les sol·licituds telemàticament a través de la seu electrònica de la Generalitat en el següent URL: http://www.gva.es/es/inicio/procedimientos'id\_proc=1209.  
En cas de presentació telemàtica, les sol·licituds han de firmar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, la resta de documents que s'hi adjunten, quan pertoque, hauran d'anar firmats electrònicament pels que siguen competents per a això.  
2. Si algun dels subjectes a què fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà l'interessat perquè l'esmene a través de la seua presentació electrònica.  
3. El termini d'execució de les inversions finalitzarà l'últim dia de la campanya FEAGA (31.07.2018).  
4. El termini de presentació davant l'autoritat competent dels justificants i la resta de documents indicats en l'article 10 de l'esmentada Ordre 14/2017, de 5 de maig, modificada per l'Ordre 12/2018, de 29 de març, reguladora d'aquestes ajudes, finalitza el dia 31 de juliol, coincidint amb el final de la corresponent campanya FEAGA indicada en el punt anterior. L'incompliment d'aqueix termini suposarà, després de la incoació d'un expedient amb l'audiència a l'interessat, la pèrdua de les ajudes. No obstant això, per a les inversions en contractació de personal tècnic amb contracte de continuïtat el termini anterior s'amplia fins al 20 d'agost.  
  
Sisé  
1. Per a l'exercici 2018, les sol·licituds d'ajuda destinades a la contractació de tècnics podran arreplegar les despeses realitzades des de l'1 d'agost de 2017 fins al 31 de juliol de l'any 2018.  
2. Com a referència del nombre de ruscos a valorar en l'article 7.2.a de l'Ordre 14/2017, de 5 de maig, modificada per l'Ordre 12/2018, de 29 de març, es prendrà l'últim cens reflectit en el Registre d'Explotacions Ramaderes, d'acord amb la declaració obligatòria indicada en l'article 7.5 del Reial decret 209/2002, de 22 de febrer, pel qual s'estableixen normes d'ordenació de les explotacions apícoles (31 de desembre de l'any anterior a la data de sol·licitud).  
  
3. Així mateix, en l'annex adjunt s'estableixen els conceptes subvencionables acollits a l'article 4.3.a de l'Ordre 14/2017, de 5 de maig, modificada per l'Ordre 12/2018, de 29 de març, reguladora d'aquestes ajudes.  
  
Sèptim  
Contra la present resolució, que posa fi a la via administrativa, pot interposar-se, potestativament, recurs de reposició davant el director de l'Agència Valenciana de Foment i Garantia Agrària en el termini d'un mes, comptat des de l'endemà de la seua publicació; o impugnar-se directament davant l'ordre contenciós administratiu en el termini de dos mesos, comptats des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del pocediment administratiu comú de les administracions públiques i els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
  
València, 20 d'abril de 2018.- El director de l'Agència Valenciana de Foment i Garantia Agrària: Francisco Rodríguez Mulero.  
  
  
ANNEX  
Conceptes subvencionables, línia C, de l'article 4.3.a   
de l'Ordre 14/2017, de 5 de maig, modificada   
per l'Ordre 12/2018, de 29 de març  
  
Alimentador de quadres brescadores  
Bomba trasbals mel  
Caldera  
Cambra calfadora  
Carretó manual  
Trampa de pol·len  
Centrifugadora d'opercles  
Cerificador  
Rusc horitzontal  
Rusc vertical  
Quadres/alces i mitges alces per a ruscos  
Cubeta fonedora de cera i separadora de mel  
Cubetes brescadores  
Depòsits i bidons per a transhumància  
Desbrossadora  
Brescador  
Elevador de quadres brescador  
Extractors  
Fons sanitaris rusc  
\* Grua en camió  
Grup electrogen  
Netejador pol·len  
Localitzador de ruscos  
Maduradors  
Marcador de ruscos  
Nuclis  
Palets / enfaixats  
\* Pinces i altres accessoris grua camió  
Premsa d'opercles  
\* Plataforma elevadora en camió  
Remolcs  
Sistemes protecció, vigilància o geolocalització integrats en ruscos  
  
Eixugador de pol·len  
Bufador  
Tendals  
Portapalets  
  
Els conceptes assenyalats amb un asterisc (\*) hauran de ser instal·lats en vehicles propietat del beneficiari per al desenvolupament de la transhumància dels seus ruscos